Author: koki
Last saved by: kratky
Company: Abyss Studios, Ltd.

Vyhodnotenie medzirezortného pripomienkového konania

Návrh na poskytnutie investičnej pomoci pre spoločnosť Behr Slovakia s. r. o., so sídlom Hodžovo nám. 1A, Bratislava 811 06, Slovenská republika 

Spôsob pripomienkového konania |
Počet vznesených pripomienok, z toho zásadných | 25  / 4
Počet vyhodnotených pripomienok | 25
Počet akceptovaných pripomienok, z toho zásadných | 20  / 4
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | | | x |
2 . | Ministerstvo vnútra Slovenskej republiky | | | x |
3 . | Ministerstvo financií Slovenskej republiky | 8 (5o,3z) | | |
4 . | Ministerstvo kultúry Slovenskej republiky | 4 (4o,0z) | | |
5 . | Ministerstvo hospodárstva Slovenskej republiky | | | | x
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | 1 (0o,1z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | | | x |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 10 (10o,0z) | | |
12 . | Ministerstvo životného prostredia Slovenskej republiky | 1 (1o,0z) | | |
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | | | x |
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | 1 (1o,0z) | |
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Operačné stredisko záchrannej zdravotnej služby | | | | x
24 . | Asociácia záchrannej zdravotnej služby | | | | x
25 . | Ústredie práce, sociálnych vecí a rodiny | | | x |
26 . | Národný bezpečnostný úrad | | | x |
27 . | Protimonopolný úrad Slovenskej republiky | | | x |
28 . | Úrad vlády Slovenskej republiky | | | x |
29 . | Úrad pre reguláciu sieťových odvetví | | | x |
| SPOLU | 24 (20o,4z) | 1 (1o,0z) | 14 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MF SR

Všeobecne 
Na základe záverov rokovania štátneho tajomníka Ministerstva financií SR Vladimíra Tvarošku so zástupcami Ministerstva hospodárstva SR dňa 7. júna 2011 má Ministerstvo hospodárstva SR preveriť pripravované investičné projekty a zoznam najlepších projektov, s návrhom na poskytnutie investičnej pomoci, predložiť na Ministerstvo financií SR. Na základe uvedeného nesúhlasím s predloženým materiálom z dôvodu, že nie je zrejmé, či uvedený projekt po opätovnom posúdení Ministerstvo hospodárstva SR zaradí medzi najlepšie projekty a na ktoré navrhuje poskytnúť štátnu pomoc a v akej výške. 

Žiadam preto, aby predložený materiál bol opätovne zaslaný na medzirezortné pripomienkové konanie až po vyšpecifikovaní najlepších pripravovaných projektov zo strany Ministerstva hospodárstva SR, pokiaľ ho ministerstvo medzi takéto projekty zaradí. 

V prípade opätovne predloženého materiálu v zmysle vyššie uvedenej pripomienky, je potrebné materiál upraviť nasledovne.

Z

A

Projekt bo zaradený medzi najlepšie projekty aj v zmysle predloženého návrhu rozpočtu súvisiaceho s poskytnutím investičnej pomoci na Ministerstvo financií SR.

MF SR

K materiálu 
V časti (D) Hodnotenie odporúčam vypustiť znenie posledného odseku, a to z dôvodu nadbytočnosti.

O

A

Text upravený.

MF SR

K materiálu 
V časti (E) Zlučiteľnosť je potrebné v znení druhého odseku uviesť úplný názov nariadenia Komisie (ES) č. 880/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách).

O

A

Text upravený.

MF SR

K materiálu 
V časti (E) Zlučiteľnosť vo štvrtom odseku na strane 6 je potrebné pred slovné spojenie „investičných nákladov“ doplniť slovo „oprávnených“, pretože v iných častiach návrhu, napr. v časti (B) a v časti (G), sa uvádza, že suma 14 120 000 eur predstavuje oprávnené náklady. Upozorňujem, že § 8 zákona č. 561/2007 Z. z. o investičnej pomoci a o zmene a doplnení niektorých zákonov v znení zákona č. 56/2009 Z. z. nedefinuje investičné náklady, ale oprávnené náklady.

O

A

Text upravený.

MF SR

K materiálu 
V časti (E) Zlučiteľnosť je potrebné znenie deviateho odseku na strane 6 upraviť tak, aby sa ním priamo neukladali povinnosti tretím subjektom (možný rozpor s čl. 13 Ústavy SR). Rovnako je potrebné upraviť aj znenie bodu 9 a znenie druhej vety bodu 19 v časti (G) Záver.V časti (E) Zlučiteľnosť je potrebné znenie deviateho odseku na strane 6 upraviť tak, aby sa ním priamo neukladali povinnosti tretím subjektom (možný rozpor s čl. 13 Ústavy SR). Rovnako je potrebné upraviť aj znenie bodu 9 a znenie druhej vety bodu 19 v časti (G) Záver.

O

N

Uvedené je v súlade s pravidlami pre poskytovanie regionálnej pomoci príšlušného členského štátu.

MF SR

K materiálu 
V časti (F) Výška a intenzita investičnej pomoci odporúčam znenie druhého až siedmeho odseku vypustiť z dôvodu nadbytočnosti, a to vzhľadom na to, že v danom prípade je intenzita pomoci vypočítaná na základe oprávnených investičných nákladov.

O

A

Text upravený.

MF SR

K doložke vybraných vplyvov 
V doložke vybraných vplyvov sa uvádza, že návrh bude mať pozitívny aj negatívny vplyv na rozpočet verejnej správy, pričom pozitívny vplyv je kvantifikovaný len v tabuľke č. 4. Dopad na príjmy rozpočtu verejnej správy je potrebné uviesť aj do tabuľky č. 1 a následne je potrebné upraviť aj tabuľku č. 2. Zároveň je potrebné v poznámke vysvetliť, či kvantifikované daňové príjmy sú upravené o navrhovanú štátnu pomoc formou úľavy na dani z príjmu. Odporúčam preveriť, či prínos uvedeného projektu sa prejaví v príjmoch už v roku 2011 v uvedených sumách.

Z

A

Doložka upravená.

MF SR

K doložke vybraných vplyvov 
Z tabuľky č. 1 a 2 analýzy vplyvov vyplýva nezabezpečenosť zdrojov kapitoly Ministerstva práce, sociálnych vecí a rodiny SR na financovanie uvedeného projektu. Upozorňujem, že podľa § 33 zákona č. 524/2004 Z. z. o rozpočtových pravidlách verejnej správy a o zmene a doplnení niektorých zákonov pri predkladaní materiálov na rokovanie vlády musia byť uvedené a zdôvodnené predpokladané finančné dôsledky na rozpočet verejnej správy na bežný rok a tri nasledujúce rozpočtové roky a spolu s tým musia byť uvedené aj návrhy na úhradu zvýšených výdavkov. Potrebné finančné prostriedky si Ministerstvo práce, sociálnych vecí a rodiny SR musí zabezpečiť v rámci limitov výdavkov kapitoly na roky 2012 až 2014, bez zvýšených požiadaviek na rozpočet verejnej správy.

Z

A

O jednotlivých formách požadovanej investičnej pomoci v konečnom dôsledku rozhoduje vláda SR.

MK SR

K vlastnému materiálu  
Odporúčame v prvej vete nahradiť slovo "SR" slovom "Slovenskej republiky". Táto pripomienka platí aj v ďalšom texte v príslušnom gramatickom tvare (strana 4 až 7 a 9, 10).

O

A

Text upravený.

MK SR

K vlastnému materiálu  
Odporúčame v druhej vete slovo "§ 2 ods. 1" nahradiť slovom " § 2 ods. 1 písm. a) až c)". 
Odôvodnenie: 
Ustanovenie § 2 ods. 1 obsahuje písmená a) až d). 
Žiadateľ žiada poskytnutie investičnej pomoci vo forme ustanovenej v písmenách a) až c). Z uvedeného dôvodu je potrebná presná špecifikácia.

O

A

Text upravený.

MK SR

K vlastnému materiálu  
Odporúčame v piatej vete vypustiť čiarku za slovom "spoločníka". 
Odôvodnenie: 
Pravidlá slovenského pravopisu.

O

A

Text upravený.

MK SR

K vlastnému materiálu  
Odporúčame na strane 2 v poslednej vete nahradiť slovo "kvartál" slovom "štvrťrok".

O

A

Text upravený.

MPRV SR

Ministerstvo pôdohospodárstva a rozvoja vidieka SR nesúhlasí s poskytnutím investičnej pomoci pre spoločnosť Behr Slovakia s. r. o., so sídlom Hodžovo nám. 1A, Bratislava 811 06, Slovenská republika. 

Žiadame, aby bola investičná pomoc poskytovaná len na investičné projekty v regiónoch s mierou nezamestnanosti nad 20%.

Z

A

Ministerstvo pôdohospodárstva a rozvoja vidieka Slovenskej republiky ustúpilo od tejto zásadnej pripomienky.

MPSVR SR

Návrh uznesenia vlády SR 
v názve návrhu uznesenia vlády Slovenskej republiky odporúčame text „k materiálu návrh na poskytnutie“ nahradiť textom „k materiálu Návrh na poskytnutie“

O

A

Text upravený.

MPSVR SR

Návrh uznesenia vlády SR 
Žiadame dopracovať návrh uznesenia o ukladaciu časť- úlohu pre podpredsedu vlády 
a ministra financií nasledovne: „V kapitole MPSVR SR pri príprave návrhu rozpočtu verejnej správy na roky 2012 až 2014 zabezpečiť rozpočtové prostriedky súvisiace s poskytnutím investičnej pomoci pre spoločnosť Behr Slovakia s.r.o.“ 

Odôvodnenie: 
Súčasný návrh rozpočtu kapitoly MPSVR SR na roky 2012 až 2014 nevytvára priestor na financovanie ďalšej individuálnej štátnej pomoci. Výdavky na poskytnutie príspevku na vytvorenie nového pracovného miesta vyplývajúce z predloženého návrhu MPSVR SR bude uplatňovať pri príprave návrhu rozpočtu verejnej správy na roky 2012 až 2014. Bez zohľadnenia tejto požiadavky Ministerstvom financií SR nebude možné požadovaný príspevok v príslušných rokoch poskytovať.

O

N

Na základe stanoviska MF SR , že je možné potrebné finančné prostriedky realizovať v rámci limitov kapitoly MPSVR SR na roky 2012-2014, bez zvýšených požiadaviek na rozpočet verejnej správy.

MPSVR SR

Vlastný materiál 
s. 2 Plánované parametre investície - text „okres Žilina“ je potrebné nahradiť textom „Žilinský kraj“,

O

N

Poskytovanie regionálnej pomoci sa posudzuje aj podľa miery nezamestnanosti okresu, nie kraja.

MPSVR SR

Vlastný materiál 
str. 6 Odsek 9 žiadame uviesť v znení: „Žiadateľ má povinnosť s pracovníkmi prijatými na takto vytvorené pracovné miesta uzatvoriť pracovný pomer dohodnutý na neurčitý čas.

O

A

Text upravený.

MPSVR SR

Vlastný materiál 
str. 8, ods.1, 2 
Predpokladaná priemerná výška mesačnej hrubej mzdy vrátane poistných odvodov na sociálne a zdravotné poistenie zamestnávateľa na zamestnanca zamestnaného v rámci investičného zámeru v prepočte za obdobie dvoch rokov a predpokladaná výška oprávnených mzdových nákladov pre poskytnutie príspevku na novovytvorené pracovné miesta sú uvedené z priemernej mesačnej mzdy na 1 zamestnanca pred zdanením vrátane poistných odvodov vo výške 1 339,89 Eur. Uvedené je v nesúlade s údajom o priemernej mesačnej mzde na 1 zamestnanca pred zdanením vrátane poistných odvodov na str. 3 (1 093 Eur).

O

ČA

Na základe odporúčania Ministerstva financií SR, boli uvedené ods. 1, 2 odstránené z dôvodu nadbytočnosti a to vzhľadom na to, že v danom prípade je intenzita pomoci vypočítaná na základe oprávnených investičných nákladov.

MPSVR SR

Doložka vybraných vplyvov 
skratku Ministerstva práce, sociálnych vecí a rodiny Slovenskej republiky odporúčame uvádzať v tvare „MPSVR SR“

O

A

Text upravený.

MPSVR SR

Doložka vybraných vplyvov 
text v Prílohe č. 3 „Vplyvy na podnikateľské prostredie“ v časti 3.4. odporúčame zosúladiť s textom v Prílohe č. 4 „Sociálne vplyvy – vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť“ v časti 4.4.

O

A

Text upravený.

MPSVR SR

Príloha 
Prínos pre verejné financie v eur odporúčame text „Príloha“ nahradiť textom „Príloha č. 1“

O

A

Text upravený.

MPSVR SR

Príloha 
Tabuľku odporúčame upraviť tak, aby v riadku počet nových zamestnancov bola uvedená merná jednotka počet osôb, do stĺpca celkom odporúčame vložiť číslo 254 a do stĺpca priemer odporúčame vložiť číslo 25,4

O

A

Tabuľka upravená.

MPSVR SR

Príloha 
Odporúčame, aby predkladateľ prepracoval prílohu v časti kde uvádza nesprávne predpokladané skutočné prínosy pre verejné financie. 

Odôvodnenie: 
Z predmetnej prílohy vyplýva, že v cieľovom roku 2015 by spoločnosť mala zamestnávať 254 zamestnancov s plánovanou priemernou mzdou na 1 zamestnanca 991 eur mesačne, čo predpokladá v ročnom objeme výdavky na mzdy bez odvodov v sume 3 020 568 Eur. 
Pokiaľ by odvedená daň z príjmu zo závislej činnosti za všetkých zamestnancov mala predstavovať 1 266 639 Eur, ako je uvedené, musela by byť ustanovená podielom 
41,93 % z úhrnu vyplatených miezd. 
Obdobne pokiaľ ide o zdravotné poistenie počíta sa s prínosom odvodov za zamestnancov v sume 1 296 998 Eur (42,9 % z objemu miezd zamestnancov), kým odvod za zamestnávateľa je uvedený v správnej sume 302 057 Eur (súčasných 10 %); ako súhrn odvodov na zdravotné poistenie za zamestnávateľa a zamestnanca však tabuľka uvádza sumu 761 183 Eur, čo je cca 25,2 % z objemu výdavkov na mzdy zamestnancov. 
Rovnako nie je známe, akým spôsobom predkladateľ dospel k objemu ročného odvodu na sociálne poistenie za zamestnancov v sume 84 119 Eur, čo je 2,78 % z objemu miezd všetkých zamestnancov, a za zamestnávateľa v sume 664 525 Eur (22 %), pričom ako súčet odvodov na sociálne poistenie celkom za rok sa uvádza rovnaká suma 664 525 Eur.

O

A

Príloha upravená.

MŽP SR

K vlastnému materiálu, časť (D) Hodnotenie, str. 4: 
V materiáli sa uvádza, že Ministerstvo hospodárstva SR pri posudzovaní investičného zámeru vychádzalo aj z odborného posudku, ktorý vypracovala agentúra SARIO dňa 24. januára 2011. 
K predkladanému návrhu navrhujeme doplniť aj odborný posudok SARIO. Z hľadiska zaujatia odborného stanoviska k navrhovanej investičnej pomoci je tento posudok zásadný.

O

N

Nie je v zmysle plnenia povinností legislatívnych pravidiel.

OVA

m. č. 878/2011-1000 
Návrh uznesenia: 
5. r.: "návrh" nahradiť "Návrh" 
A.1., 2. r.: "s.r.o.," nahradiť "s. r. o.;" 
B.1., 5. r.: "Eur," nahradiť "Eur;" 

Predkladacia správa - chýba 
Doložka vplyvov: 
A.1., 3. r.: "4.5.2011 - 18.5.2011" nahradiť "4. 5. 2011 - 18. 5. 2011" 
A.3., ods. 1, 1. r.: "s.r.o." nahradiť "s. r. o." -- aj vo všetkých ďalších prípadoch 
4./5. r.: "Žilinský kraj" nahradiť "Žilinský samosprávny kraj" 

Materiál: 
str. 1, (A), ods. 1, 2. r.: "s.r.o." nahradiť "s. r. o." 
(B), ods. 2, 4. r.: "s r.o." nahradiť "s r. o." 
str. 5, ods. 2, 2. r.: "na základe ktorých" nahradiť "na ktorých základe" 
(E), ods. 8, 1. r.: "Námestovo - Slanica" nahradiť "Námestovo-Slanica" 
str. 6, ods. 1, 2. r.: "50%" nahradiť "50 %" - podobne písať všetky ďalšie výrazy 
tohto typu 
ods. 5, 1. r.: medzi slová "zámeru vyplýva" vložiť čiarku 
ods. 9, 2. r.: "dobu neurčitú" nahradiť "neurčitý čas" 
str. 7, (F), ods. 6, 3. r.: medzi slová "mzdy nepresiahne" vložiť čiarku 
str. 8, ods. 7, 2. r.: medzi slová "hodnôt sa" vložiť čiarku 
str. 9, ods. 3, 3. r.: "Eur, za" nahradiť "Eur za".

O

A

Text upravený